Z á m e r 

Trenčianskeho  samosprávneho kraja so sídlom v Trenčíne odpredať pozemok ako prípad osobitného zreteľa v súlade s ust. § 9a ods.8, pism. e) zákona č. 446/2001 Z.z. o majetku vyšších územných celkov v znení neskorších predpisov 

Trenčiansky   samosprávny  kraj  so  sídlom  v  Trenčíne  v súlade s ust. § 9a ods.8,
pism. e) zákona č. 446/2001 Z.z. o majetku vyšších územných celkov v znení neskorších predpisov 

zverejňuje svoj  z á m e r

 odpredať ako prípad osobitného zreteľa nehnuteľný majetok:

     1. nachádzajúci sa v okrese Nové Mesto  nad Váhom, v obci Lúka  v kat. území Lúka ,
  pozemok parc. č. 943/101 zastavané plochy  a nádvoria o výmere   1600 m2     
   tak,  ako je znázornený v geometrickom pláne  č.33165041-43/2010, vyhotoveným   
   geodetickou kanceláriou GEOPLAN Nové Mesto nad Váhom dňa 31.5.2010,overeným 
   Správou katastra Nové Mesto nad Váhom pod číslom  392/2010, odčlenenom z  
   pôvodného   pozemku  vo vlastníctve Trenčianskeho samosprávneho  kraja zapísaného 
   na LV č. 773  parcela C-KN  č. 943/24 zastavané plochy  výmere   19314m2 ,
kupujúcemu: firme Cola-Cola HBC Slovenská republika, s.r.o.,Tuhovská 1, P.O.BOX  37, 831 07 Bratislava, IČO 31 340 628 v podiele 1/1, za kúpnu cenu vo výške 1,- Euro     ( slovom jedno Euro).  

Osobitný zreteľ spočíva v potrebe  majetkoprávneho usporiadania pozemku v areáli výrobného závodu Lúka za jestvujúcim oplotením v šírke cca 2 m. Firma Coca-cola HBC Slovenská republika s.r.o. kupuje späť svoj vlastný pozemok, ktorý nesprávnym zameraním prešiel najskôr za 1,- Sk do vlastníctva SR- Slovenskej správy ciest pre potreby výstavby preložky cesty II/507 a následné,  v roku 2011 bol dodatkom k delimitačnému protokolu bezodplatne delimitovaný TSK.